《和吕秘校观梅 其二》
宋代·徐积

寒梅虽淡薄，乃是物之珍。天与离群性，花前独步春。

江皋多冒雪，山路不逢人。根本蟠虽久，花趺长自新。

妖姿虽共处，正色愿相邻。纵使红为饰，何如素是真。

北人殊未识，南国见何频。须假东风力，春香到紫宸。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。